նախագիծ

Հավելված 4

Խոյ համայնքի ավագանու

2025 թ սեպտեմբերի 30 թիվ--Ա որոշման

«Հավելված 4

Խոյ համայնքի ավագանու

2025 թ հունիսի 26 թիվ 72--Ա որոշման»

**ԽՈՅ ՀԱՄԱՅՆՔԻ 2026-2028 ԹՎԱԿԱՆՆԵՐԻ ՄԻՋՆԱԺԱՄԿԵՏ ԾԱԽՍԵՐԻ ԾՐԱԳՐԻ ԵԿԱՄՈՒՏՆԵՐԸ և ԾԱԽՍԱՅԻՆ ՔԱՂԱՔԱԿԱՆՈՒԹՅՈՒՆԸ ՇԱՐԱԴՐՈՂ ՄԱՍԵՐ**

**Բովանդակություն**

1. Ներածություն

2. Զարգացման հիմնական ուղղությունները և սկզբունքները

3. Խոյ համայնքի 2026-2028թթ. կանխատեսվող եկամուտները

4. Եկամուտների վերծանումը ըստ առանձին տեսակների

5. Խոյ համայնքի 2026-2028թթ. կանխատեսվող ծախսերը

6. Բյուջետային ծախսերի կանխատեսումը ըստ ոլորտների

7. Խոյ համայնքի 2026-2028թթ.. կանխատեսվող դեֆիցիտը

**Ներածություն**

Հայաստանի Հանրապետության տեղական ինքնակառավարման համակարգում

օրենսդրությամբ սահմանվել է համայնքում իրականացվող ռազմավարական ծրագրավորման երեք փուլ, որոնք տարբերվում են միմյանցից ինչպես դրանց ծրագրավորման ժամանակային հորիզոնով, այնպես էլ յուրաքանչյուր փուլում ծրագրավորվող տարրերի ագրեգացման մակարդակով։ Ըստ գործունեության մասշտաբայնության և ժամկետայնության, տարբերվում են պլանավորման հետևյալ մակարդակները՝

1․ ռազմավարական (երկարաժամկետ),

2․ մարտավարական (միջնաժամկետ),

3․ գործառական (կարճաժամկետ)։

Այսպես, կախված ծրագրավորման ժամանակային հորիզոնից՝ նախատեսվում է հնգամյա ժամանակահատվածի (երկարաժամկետ), եռամյա ժամանակահատվածի (միջնաժամկետ) և մեկ տարվա ժամանակահատվածի (կարճաժամկետ) ծրագրերի

մշակում։ Երկարաժամկետ ծրագրերում ծրագրային տարրերը ներկայացվում են ագրեգացման առավել բարձր մակարդակով՝ համաձայն համայնքի տեսլա-կանի,առաքելության և ռազմավարական նպատակների, քան միջնաժամկետ ծրագրերում, իսկ միջնաժամկետ ծրագրերում դրանց մակարդակն ավելի բարձր է, քան կարճաժամկետ ծրագրերում։ Միջնաժամկետ ծրագրում ներառվում են ռազմավարական նպատակներին հասնելու համար որոշակի խնդիրների լուծման համար անհրաժեշտ գործողությունները, մարդկային, նյութատեխնկական ու ֆինանսական միջոցները, իրականացման ժամկետներն ու պատասխանատուները:

Ծրագրավորման երեք փուլերը փոխկապակցված են, և յուրաքանչյուր փուլում կազմված և սահմանված կարգով հաստատված ծրագիրը հիմք է հանդիսանում հաջորդ փուլում կազմվելիք ծրագրի համար։ Մասնավորապես, երկարաժամկետ ծրագիրը հիմք է հանդիսանում միջնաժամկետ ծրագրի մշակման համար, իսկ միջնաժամկետ ծրագիրը իր հերթին հիմք է հանդիսանում կարճաժամկետ ծրագրի մշակման համար։

Առաջիկա երեք տարվա` տեղական ինքնակառավարման մարմիններիմիջնաժամկետ ծախսերի ծրագրի (այսուհետ՝ ՄԺԾԾ) մշակման նպատակն է հնարավորություն ստեղծել համայնքների համար կառավարելու ֆինանսական ռեսուրսներն իր միջնաժամկետ հարկաբյուջետային նպատակներին և քաղաքականության գերակայություններին համապատասխան: Միաժամանակ, ՄԺԾԾ-ն հիմք է հանդիսանում համայնքի բյուջեի նախագծի մշակման աշխատանքների համար:

Հաշվի առնելով Խոյ համայնքի հնգամյա զարգացման ծրագրով նախատեսված գերակայությունները և առկա ռեսուրսները, ընթացիկ տարում իրականացվածծրագրերի արդյունավետությունը ու դրանց զարգացման միտումները, 2026-2028 թվականների ՄԺԾԾ-ով համայնքի զարգացման հիմնական ուղղությունները միտված են լինելու բնակչության կենսապայմանների բարելավմանը և բարեկեցիկ ու հարմարավետ միջավայրի ձևավորմանը, համայնքային ենթակառուցվածքների արդիականացմանն ու զարգացմանը:

Առաջիկա երեք տարվա Խոյ համայնքի զարգացումը խարսխվելու է սոցիալական, մշակութային, բարեկարգման, կանաչապատման և համայնքի կայուն ու նպատակային առաջընթացն ապահովող այլ կարևոր ուղղությունների արդյունավետ լուծմանն ուղղված քայլերի հետևողական իրագործման հիմքի վրա:

**Զարգացման հիմնական ուղղությունները և սկզբունքները**

 Խոյ համայնքի 2026-2028թթ.. համար նախանշված ծրագրերի իրականացումը խարսխվելու է համաչափ և կայուն զարգացման սկզբունքի վրա, որի նպատակային իրագործման համար առաջնահերթ և գերակա են համարվելու`

1. Կառավարման արդյունավետության բարձրացումը, համայնքապետարանի գործունեության թափանցիկությունը և բնակչությանը լիարժեք հաշվետու լինելը:

2. Հանրային տարածքների, շրջակա միջավայրի և պատմամշակութային ժառանգության պաշտպանությունը:

3. Մարդու իրավունքների պաշտպանության գերակա սկզբունքներով որոշումների կայացումը:

4. Համայնքի մասնակցային կառավարման մշակույթի ձևավորումը` բնակչությանը մասնակից դարձնելով հանրային նշանակություն ունեցող և բնակչությանը հուզող որոշումների կայացմանը` հարցումների, քննարկումների և քվեարկությունների միջոցով:

5. Համայնքի կառավարման բարելավումը:

6. Իրավահավասար ու ներդաշնակ համակեցության մշակույթի ձևավորումը:

7. Անվտանգ, առողջ և հարմարավետ ապրելու և գործելու կենսամիջավայրի ստեղծումը:

8. Աղբահանության կազմակերպման և կարգավորման, նոր աղբավայրի և աղբի վերամշակման գործարանի ստեղծման մեկնարկի ապահովումը:

9. Երիտասարդական և սպորտային ծրագրերի միջոցով բնակիչների շրջանում առողջ ապրելակերպի գաղափարի խթանումը:

10. Նախադպրոցական հաստատությունների և դպրոցների մատչելիության ապահովումը:

11. Նախադպրոցական կազմակերպությունների հիմնանորոգումը:

12. Խոյ համայնքում կրթական համակարգի որակի բարելավմանն ուղղված միջոցառումների իրականացումը:

13. Մշակույթի ոլորտի ենթակառուցվածքների զարգացում, մշակութային ծառայություններից օգտվելու ներառականության ապահովումը:

14. Խոյ համայնքի բնակավայրերի միջև գործնական կապերի հաստատումն ու պահպանումը:

15. Խոյ համայնքի ճանապարհների ճանապարհաշինարարական լայնածավալ ծրագրերի շարունակականության ապահովումը:

16. Փողոցային լուսավորության համակարգի արդիականացումը, էներգախնայող համակարգերի ներդրումը, վերգետնյա մալուխային ցանցի ստորգետնյա անցկացումը, համակարգի անվտանգության և հուսալիության աստիճանի բարձրացումը:

17. Խոյ համայքի ջրամատակարարման շարունակականության ապահովումը:

18. Հանգստի գոտիների ստեղծումը, միջազգային չափանիշներին համապատասխան կանաչապատման աշխատանքների իրականացումը, Խոյ համայնքի կանաչապատման և կանաչ տարածքների պահպանման նոր մոդելի ներդրումը:

19. Գործարարության և ներդրումների համար բարենպաստ միջավայրի ապահովումը, համայնքի և գործարար միջավայրի միջև փոխշահավետ համագործակցության խթանումը:

20. Նախակրթական, կրթական, մշակութային և սպորտային օբյեկտների հիմնանորոգման աշխատանքների շարունակականության ապահովումը:

21. Երեխաների իրավունքների պաշտպանությունն ու անչափահասների հետ տարվող աշխատանքների բարելավումը:

22. Բնակիչների սոցիալական պաշտպանվածության ապահովումն ու այդ նպատակով հաշմանդամություն ունեցող անձանց, ծնողազուրկ երեխաների, բազմազավակ և անապահով ընտանիքների կենսական ապահովմանն ուղղված սոցիալական ծրագրերի արդյունավետ իրականացումը:

**Խոյ համայնքի 2026-2028թթ. կանխատեսվող եկամուտները**

Խոյ համայնքի 2026-2028թթ. եկամուտները կանխատեսվել են համապատասխանաբար` 2514534,7, 2527687,7 և 2527687,7 հազ. դրամ:

Ընդամենը եկամուտների կազմում աճը հիմնականում պայմանավորված է ՀՀ Հարկային օրենսգրքի 233-րդ հոդվածի 7-րդ մասով սահմանված դրույթների կիրառմամբ, որի արդյունքում միջնաժամկետ կտրվածով սեփական եկամուտների կազմում հիմնանական աճը նախատեսվում է հարկ անշարժ գույքի մասով եկամտատեսակով:

**Եկամուտների վերծանումը ըստ առանձին տեսակների**

Խոյ համայնքի 2026-2028թթ.. եկամուտների կազմում` սեփական եկամուտների ցուցանիշը համապատասխանաբար կազմում է 431845.0 444998.0 և 444998.0 հազ. դրամ:

2026-2028թթ. ՄԺԾԾ-ով սեփական եկամուտների կազմում էապես աճող եկամտատեսակներն են`

. Գույքահարկ անշարժ գույքի մասով համապատասխանաբար` 148500.0 148500.0 և 148500.0 հազ. դրամ

. Գույքահարկ փոխադրամիջոցների մասով` 170000.0, 175000.0 և 175000.0 հազ. դրամ

. Գույքի վարձակալությունից եկամուտներ` 8000.0, 8300.0 և 8300.0 հազ. դրամ

. Վարչական գանձումներ`93000.0, 96900.0.0 և 96900.0 հազ. դրամ

. Աղբահանության վճարներ` 28000.0, 30000.0 և 30000.0 հազ. դրամ

Պետության կողմից տրամադրվող հատկացվող դրամաշնորհները` այդ թվում սուբվեցնիաները և ֆինանսական համահարթեցման սկզբունքով տրվող դոտացիան, նախնական կանխատեսմամբ նախատեսվում է մնալ անփոփոխ:

**Խոյ համայնքի 2026-2028 թթ. կանխատեսվող ծախսերը**

Խոյ համայնքի 2026-2028թթ. ծախսերը կանխատեսվում են համապատասխանաբար` 3022883․7, 3036036․7 և 3036036․7 հազ. դրամ և միտված են համայնքի համաչափ և կայուն զարգացմանը: Ծախսերի քաղաքականության և նպատակներին հասնելու սկզբնաղբյուրն է հանդիսանում Խոյի համայնքապետարանի պահպանման ծախսերի համատեքստում ստանալ այնպիսի մարդկային ռեսուրս, որը ի վիճակի կլինի համապատասխան ծառայությունները մատուցել համայնքին` լուծելով համայնքի առջև դրված կայուն զարգացման պահանջը` մշակելով և կատարելով դրա իրագործմանն ուղղված բյուջետային ծրագրերը:

**Բյուջետային ծախսերի կանխատեսումը ըստ ոլորտների**

Կանխատեսվող բյուջետային ծախսերի բաշխման ոլորտային սկզբունքը կայանում է Խոյ համայնքի համաչափ զարգացման և ոլորտային ուսումնասիրությունների արդյունքում հանգած խնդիրների լուծման տեսլականներով, և այն առավել մատչելի ձևով ներկայացված է բյուջետային դասակարգման գործառական խմբերում, մասնավորապես դրանք ըստ բաժինների բաշխված են հետևյալ կերպ.

.Ընդհանուր բնույթի հանրային ծառայություններ համապատասխանաբար` 758750.0, 758750.0 և 758750.0 հազ. դրամ

. Քաղաքացիական պաշտպանություն՝ 1000.0,1000.0 և 1000.0 հազ. դրամ

. Ոռոգման ցանցի կառուցում և վերանորոգում` 722825.2, 722825.2,և

722825.2, հազ. դրամ

.Վառելիք և էներգետիկա՝ 110845․9,110845․9,110845․9

. Տրանսպորտ` 320894.0 , 320894.0 և 320894.0 դրամ

. Կոմունալ ծառայություն` 362377.0, 362377.0, և 362377.0, հազ. դրամ

. Հանգիստ, մշակույթ և կրոն` 172020.0, 172020.0, և 172020.0, հազ. դրամ

. Մշակույթի տներ ` 153170.0, 153170.0, և 153170.0, հազ. դրամ

. Կրթություն` 170000.0 , 170000.0 , և 170000.0 , հազ. դրամ

. Սոցիալական պաշտպանություն` 35000.0, 35000.0 և 35000.0 հազ. դրամ

**2026 թվականին սուբվենցիոն ծրագրերով նախատեսվող աշխատանքներ`**

**1․ Արագած բնակավայրի դեպի հուշարձան-պուրակ տանող ճանապարհի կապիտալ վերանորոգման, ասֆալտապատման աշխատանքներ /դեպի գերեզմաններ/։**

**2․ Խոյ համայնքի Շահումյան բնակավայրի Ի․Հարությունյանի և Մ3 միջպետական ճանապարհից մինչև դպրոց ետնամաս տանող ճանապարհի ասֆալտապատման և մայթերի կառուցման աշխատանքներ ։**

**3․ Մոնթեավան բնակավայրերի 1-ին փողոցի մայթերի սալարկում։**

**4․ Այգեշատ բնակավայրի ներտնտեսային ոռոգման ջրագծերի վերակառուցում։**

**5․ Ծիածան բնակավայրի ներտնտեսային ոռոգման ջրագծերի վերակառուցում։**

**6․ Արագած բնակավայրի ներտնտեսային ոռոգման ջրագծերի վերակառուցում։**

**7․ Արագած գյուղում գոյություն ունեցող մշակույթի տան տանիքի ֆոտովոլտային կայանի կառուցում։**

**8․ Աղավնատուն գյուղում գոյություն ունեցող մշակույթի տան տանիքի ֆոտովոլտային կայանի կառուցում։**

**9․Հայթաղ գյուղում գոյություն ունեցող մշակույթի տան տանիքի ֆոտովոլտային կայանի կառուցում։**

**10․ Ծաղկալանջ գյուղի 13-րդ , 16-րդ փ․1-ին նրբ, 17-րդ, 18-րդ, 19-րդ և 20-րդ փողոցների գազաֆիկացում**

**Խոյ համայնքի 2026-2028 թթ. կանխատեսվող դեֆիցիտը**

2026-2028թթ կանխատեսվող դեֆիցիտի կամ հավելուրդի ֆինանսավորման աղբյուրների կազմում արտացոլված են`, տարեսկզբի ազատ մնացորդի վարչական մասից ֆոնդային մաս անցնող և հենց ֆոնդային մասում կանխատեսվող բյուջետային միջոցները, ընդհանուր պատկերով 2026-2028թթ. կանխատեսվող դեֆիցիտը կազմում է 459924.0, 459924.0, և 459924.0, հազ. դրամ:»

ԽՈՅ ՀԱՄԱՅՆՔԻ ՂԵԿԱՎԱՐ՝ Լ.ՅԱՅԼՈՅԱՆ